《次韵陆元量见寄》
宋代·李洪

醉别壶中太乙天，寥寥云海已经年。
倦游复索长安米，壮志宁求负郭田。
一岁九迁看布武，千岩万壑莫留连。
同时僚旧重相遇，幸有蓬瀛列二仙。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。